open-index/open-wikipedia-markdown huggingface dataset:
אלגנט

**אלגנט** היא להקת רוק ישראלית שפעלה בראשית שנות התשעים והוציאה אלבום אחד. הלהקה הופיעה במועדונים ועל במות ללהקות צעירות כגון הרוקסן והלוגוס.

## היסטוריה
ההרכב הוקם על ידי הזמר והגיטריסט אלברט סופר אשר עבר מבאר שבע לאזור המרכז וחיפש שותף להקלטת שירים שכתב. הוא פגש את גיל סמטנה, טכנאי הקלטות בגל"צ ונגן בס אשר ניגן אהוד בנאי ועם פורטיסחרוף. השניים הקימו את הלהקה, קראו לה בשם "אלגנט", וצרפו שני חברים מלהקת אפור גשום, אותה הפיק מוזיקלית סמטנה, הגיטריסט אורן קפלן והמתופף אורן רביב.

הלהקה הקליטה שיר ראשון שכתב והלחין אלברט סופר ב-1989, בהפקה מוזיקלית של רמי פורטיס, בשם "אחת יותר מדי". השיר הופיע בראשית 1990 באלבום "אוסף נענע" הבהוצאת נענע דיסק. שיר נוסף, "מעל פני הים", שכתב והלחין גיל סמטנה, יצא ב-1991 באוסף "נענע 2". בספטמבר 1991 הקליטה את אלבומה ״אלגנט״ בהפקה ועיבודים של חברי הלהקה. מרבית השירים הוקלטו בנגינה חיה באולפן ובאמצע 1992 שוחרר האלבום לשוק. האלבום אופיין בסגנון רוק גראנג׳ עוצמתי, אנרגטי ומחוספס. סופר כתב והלחין את רוב שירי האלבום. אחד השירים נקרא "שיר של יוסי" שהתבסס על מילים ולחן של יוסי אלפנט, אשר היה המנטור של הלהקה.

לאחר הוצאת האלבום המשיכה "אלגנט" להופיע מעט, בין השאר בפסטיבל ערד אך עקב מכירות אלבום הבכורה החלשות הלהקה התפרקה.

בשנת 2010 שוחרר אלבום רשת אשר תיעד הופעה חיה של הלהקה מ-1992 במועדון הלוגוס.

## חברי הלהקה
*אלברט סופר - שירה וגיטרה
*גיל סמטנה - גיטרה בס ושירה
*אורן קפלן - גיטרה חשמלית
*אורן רביב - תופים

## קישורים חיצוניים

* האלבום היחיד של הלהקה באתר נענע דיסק

## הערות שוליים

קטגוריה:להקות רוק ישראליות
קטגוריה:להקות שהוקמו בשנת 1989
קטגוריה:להקות שהתפרקו בשנת 1992
עצם העניין

**עצם העניין** הייתה תוכנית ראיונות אקטואלית-פוליטית ששודרה בימים א'-ד' בשעה 18:00 עד לתוכנית מהצד השני עם גיא זהר, בערוץ כאן 11. את התוכנית הגיש קלמן ליבסקינד. ליאת רגב, רועי שרון, עקיבא נוביק, ערן זינגר, יואב קרקובסקי, יערה שפירא ותמר אלמוג הגישו אותה לסירוגין.

## היסטוריה
ב-10 בדצמבר 2020, יצא טריילר לתוכנית בעמוד הפייסבוק של כאן 11. ב-13 בדצמבר, השידור הראשון של התוכנית יצא לאור. בעקבות מלחמת חרבות ברזל ירדה התוכנית מהאוויר.

## ביקורת
ב-16 בנובמבר, קלמן ליבסקינד טען כי קיימת סכנת התבוללות בישראל ואירח את ד"ר נתנאל פישר מצוות פורום קהלת. השידור גרר אחריו ביקורות זועמות ועקב כך כאן 11 שינו את כותרת הפרק מ-"סכנת ההתבוללות" ל-"יהדות במבחן". בתגובה, קלמן ליבסקינד טען כי "מישהו נבהל מכמה תגובות ומחק אותה (את הכותרת)" וכי "סכנת התבוללות אכן מסוכנת".

## ראו גם
* קלמן ליבסקינד
* ליאת רגב
* העולם היום
* הכול פוליטי

## קישורים חיצוניים
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
Sunrise, Sunset

***Sunrise, Sunset*** (בעברית: **[[זריחה]], [[שקיעה]]**) הוא אלבום אוסף של זמר הג'אז האמריקאי טוני בנט. את האלבום הוציאה לאור ב-22 ביוני 1973 חברת התקליטים קולומביה רקורדס. הוא כולל כמה שירים שהוקלטו על ידי בנט בתקופה שהיה חתום בחברת קולומביה ולא פורסמו.

## רשימת רצועות

## הערות שוליים

קטגוריה:אלבומי אוסף של טוני בנט
קטגוריה:אלבומי אוסף באנגלית
קטגוריה:אלבומי ג'אז
ג'יימס ריד

**ג'יימס ריד** (; נולד ב-31 ביולי 1953) הוא שחקן אמריקאי.

## ביוגרפיה
ריד נולד בבאפלו, הוא החל לעסוק במשחק בזמן שהיה סטודנט למשפטים באוניברסיטת אורגון, אחרי כן החל ללמוד משחק בניו יורק והופיע בברודוויי ובמספר תיאטראות מקומיים, בנוסף ב-1998 סיים תואר בפסיכולוגיה באוניברסיטת פפרדיין שבמאליבו.

ב-1983 הופיע בתפקיד קטן של שוטר בסרט רעם כחול, ב-1984 שיחק בסרט הסלאשר "The Initiation". מ-1985 עד 1994 שיחק במיני-סדרה הצפון והדרום. ב-1988 שיחק בסרט הספורט "Eight Men Out", המבוסס על מקרה אמיתי שאירע ב-MLB, באותה שנה שיחק בסרט חופים, הוא גילם את אביה של אל וודס ב-לא רק בלונדינית, ב-2009 שיחק בסרט תהילה.

בטלוויזיה שיחק בין 1982–1983 בסדרת הפשע "רמינגטון סטיל", מ-2001 ועד 2006 שיחק בסדרה מכושפות.

ב-1978 התחתן לראשונה וב-1983 התגרש, ב-1998 התחתן בשנית עם השחקנית וונדי קילבורן .

## קישורים חיצוניים

קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת פפרדיין
קטגוריה:בוגרי בית הספר למשפטים באוניברסיטת אורגון
קטגוריה:אמריקאים שנולדו ב-1953
The Tony Bennett/Bill Evans Album

***The Tony Bennett/Bill Evans Album*** (בעברית: **האלבום של טוני בנט/ביל אוונס**) הוא האלבום משותף של זמר הג'אז האמריקאי טוני בנט והפסנתרן ביל אוונס. זהו האלבום ה-36 של בנט, וה-59 של אוונס.

אלבומם המשותף השני, *[[Together Again (אלבום של טוני בנט וביל אוונס)|Together Again]]*, יצא לאור בשנת 1977. בשנת 2009 יצא אלבום האוסף *[[The Complete Tony Bennett/Bill Evans Recordings]]* המאגד את שני האלבומים הקודמים, ועוד כמה שירים שלא יצאו לאור.

## רשימת רצועות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים משותפים
קטגוריה:אלבומים באנגלית
קטגוריה:אלבומי ג'אז
הקונגרס הציוני העולמי השנים עשר

**[[הקונגרס הציוני העולמי|הקונגרס הציוני]] השנים עשר** התקיים ב-1–11 בספטמבר 1921 בעיר קרלובי וארי (קארלסבאד) שבצ'כוסלובקיה. ד"ר חיים ויצמן התמנה לנשיאות הקונגרס, והקונגרס אשרר את נשיאות ההסתדרות הציונית העולמית של ויצמן.

קונגרס זה היה הראשון שהתקיים מאז מלחמת העולם הראשונה, כיבוש ארץ-ישראל על-ידי הבריטים והצהרת בלפור, שקונגרס זה אישר. נוכח זאת נדרש הקונגרס להידרש לאופיו של הבית הלאומי המיוחל.

הדיון נתרכז בהקמת מפעלים בעלי ערך לאומי והרחבת ההתיישבות בארץ-ישראל. בעקבות החלטות הוועידה השנתית של ההסתדרות הציונית העולמית שנערכה בלונדון ביולי 1920 אושרה ההחלטה על הקמת קרן היסוד שתהיה אחראית למימון העלייה וההתיישבות בארץ ישראל, הקונגרס אישר גם את רכישת אדמות עמק יזרעאל וההיאחזות בה. כמו כן הוחלט על שיתוף פעולה עם השלטון הבריטי בארץ ישראל.

במהלך הקונגרס נדונה המדיניות של התנועה הציונית כלפי תושבי ארץ ישראל הערבים. בהחלטה שהתקבלה בעקבות הדיון הכריז הקונגרס הציוני "בשם העם היהודי":

ההחלטה מציינת ש
במהלך העשורים שבו מוסדות התנועה הציונית ואשררו את מחויבותם להחלטה זו.

## מושבים

## קישורים חיצוניים

*הקונגרס הציוני בתמונות
*שליחי הקונגרס הציוני השנים עשר, קרלסבאד
*קבורתו מחדש של מקס נורדאו בתל אביב: מחקר בגאוגרפיה פוליטית של הזיכרון הציוני

## הערות שוליים

קטגוריה:ועידות ציוניות לפני קום המדינה
קטגוריה:1921
12
אנדריי סקוץ'

**אנדריי סקוץ**' (ברוסית: **Андрей Владимирович Скоч**; נולד ב-30 בינואר 1966) הוא איש עסקים רוסי, וחבר בדומה הממלכתית של הפדרציה הרוסית (הדומה השלישית, הרביעית, החמישית, השישית). חבר סיעת רוסיה המאוחדת, בדומה השביעית, חבר הוועדה לעניינים בינלאומיים.

כיום משפחת סקוץ' מחזיקה ב-30% באחזקה מ-USM אחזקות ו-61.5% מנמל התעופה הבין-לאומי ונוקובו.

הונה של משפחתו של אנדריי סקוץ' ב-2021 מוערך ב-8.8 מיליארד דולר. מדורג במקום ה-21 ברשימת פורבס הרוסי.

בתחילת שנות ה-90, אנדריי סקוץ' היה אחד ממנהיגי ארגון הפשע סולנצבסקאיה והיה ידועה בכינוי סקוטץ'.

## קישורים חיצוניים

## הערות שוליים

קטגוריה:מיליארדרים רוסים
קטגוריה:חברי הדומה הממלכתית
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1966
הולנד באירוויזיון 1959

**[[הולנד באירוויזיון|הולנד]] ב[[אירוויזיון 1959]]** השתתפה עם השיר "Een beetje", שבוצע על ידי הזמרת ההולנדית טדי סחולטן. זוהי השתתפותה הרביעית של הולנד בתחרות הזמר של האירוויזיון. את השיר והזמר בחרה רשות השידור ההולנדית בקדם לאומי, הדומה לפסטיבל סן רמו האיטלקי.

## לפני האירוויזיון
הקדם הלאומי נערך באולפני AVRO שבהילברסום, בהנחייתה של קארין קראייקמפ. כל שיר מתחרה בוצע על ידי שני זמרים שונים. לבסוף, ניצחו הזמר והשיר שקיבלו את מרב הנקודות. הזמרת קורי ברוקן, שזכתה באירוויזיון 1957, השתתפה בקדם.

השיר הזוכה, Een beetje, נבחר על ידי הצבעות של חברי השיפוט השונים. אחר כך, ועדה נוספת בחרה מי מבין שני הזמרים ששרו את "Een beetje". לבסוף, סחולטן נבחרה.

## באירוויזיון
ב-11 במרץ 1959 הופיע סחולטן על בימת האירוויזיון. היא שרה חמישית בסדר ההופעות, לפני שוודיה אחרי מונקו. עם סיום ספירת הקולות הגיע סחולטן למקום הראשון עם 21 נקודות. עם רישום הניצחון הפכה להולנד למדינה הראשונה שזוכה בשתי תחרויות שונות של האירוויזיון.

### נקודות שהוענקו להולנד

### נקודות שהוענקו מגרמניה

## הערות שוליים

קטגוריה:הולנד באירוויזיון
קטגוריה:מדינות באירוויזיון 1959
Life Is Beautiful

***Life Is Beautiful*** (בעברית: **החיים יפים**) הוא אלבום האולפן ה-35 של זמר הג'אז האמריקאי טוני בנט. את האלבום הוציאה לאור בשנת 1975 חברת התקליטים אימפרוב רקורדס. האלבום פורסם כמחווה לספר השירים האמריקאי, בו מופיעים כותבים ופזמונאיים רבים דוגמת קול פורטר, ריצ'רד רוג'רס ואירווינג ברלין. את צלילי התזמורת המתלווה לקולו של בנט הלחין הפסנתרן טורי זיטו.

## ביקורות
ג'ון בוש מאתר "AllMusic" כתב כי הבחירה בעשרת שירי האלבום מסקרנת אותו, ומשקפת את 25 שנות החקירה של בנט בספר השירים האמריקאי. לטענתו, הרצועה הטובה ביותר באלבום היא "Reflections", שנכתבה בידי דיוק אלינגטון ומילט רסקין. הוא ציין לטובה את הרצועות "I Used to Be Color Blind" ו-"Experiment". עם זאת, הוא כתב כי קולו של בנט נשמע לא טוב בחלק מהקטעים.

## רשימת רצועות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
סבארין (כפר)

**סבארין** (בערבית: **صبارين**) היה כפר ערבי בנפת חיפה המנדטורית ששכן כ-28 קילומטרים דרומית לחיפה. הכפר נכבש בידי הארגון הצבאי הלאומי (האצ"ל), במהלך מלחמת העצמאות, ב-12 מאי 1948.

## היסטוריה
בשנת 1859 היו בסבארין כ-600 תושבים, שעיבדו אלפי דונמים. החוקר הצרפתי ויקטור גרן ביקר בכפר בשנת 1870, וציין שתושבי הכפר גידלו שומשום. הוא תיאר גם באר מים בנויה שנקראה ביר סבארין. בכפר היו על פי ההערכות כ-1,000 תושבים שהתגוררו בבתי אבן.

מפת הקרן לחקר ארץ ישראל משנת 1882 תיארה את סבארין ככפר גדול השוכן על מדרון. נכתב כי הבאר היא ראש אמת המים בקיסריה. הבאר הסגלגלה הייתה בקוטר 15 רגל ועומקה 15 רגל. לפי מרשם אוכלוסין משנת 1887, בסבארין התגוררו כ-1,160 תושבים; כולם מוסלמים.

במפקד אוכלוסין 1922 של ארץ ישראל, שנערך על ידי רשויות המנדט הבריטי, בסאברין התגוררו 845 תושבים: 833 מוסלמים ו-12 נוצרים קתולים. האוכלוסייה גדלה במפקד 1931 ל-1,108 איש, מתוכם 18 נוצרים והשאר מוסלמים. באותה העת היו בכפר 256 בתים.

בסקר הכפרים של 1945 אוכלוסיית הכפר כללה 1,700 איש: 1,670 מוסלמים ו-30 נוצרים. אדמות הכפר השתרעו על פני שטח רב: 12,773 דונם שימשו לגידול לדגנים, 45 דונם שימשו למטעים, ואילו 179 דונם שימשו למגורים ולבנייה.

הכפר נכבש במבצע צבאי של האצ"ל ב-12 במאי 1948, לאחר שהוגן על ידי צבא ההצלה. על פי בני מוריס, האצ"ל נתקל בהתנגדות רבה של הכפריים. תושבים רבים ברחו והגיעו למחנות פליטים באזור ג'נין. במבצע נכבשו גם הכפרים הסמוכים: ח'ביזה, סינדיאנה, בוריכה ואום א-שוףאחרוני התושבים עזבו לאום אל-פחם הסמוכה. לאחר המלחמה אזור הכפר נכלל במדינת ישראל. קיבוץ רמות מנשה הוקם מצפון מזרח לכפר בשנת 1948, והמושב עמיקם נוסד בשנת 1950, כקילומטר דרומית לכפר.

ההיסטוריון הערבי ח'אלדי תיאר את המקום ב-1992:*האתר הגדול, זרוע בפסולת אבן של בתים, ומכוסה בקוצי בר.* *ישנם גם [[צבריים|קקטוסים]] ועצי [[אורן]], [[פיקוס|תאנה]], [[זית אירופי|זית]] ותות.* *חלק מהאדמות שמסביב משמשות את הישראלים למרעה ולגידול עצי פרי.*
קובץ:ביקור נימוסין יהודי בכפר סוברין-ZKlugerPhotos-00132fn-907170685121057.jpg|alt=תושב הכפר, 1940|תושב הכפר, 1940
קובץ:ביקור נימוסין יהודי בכפר סוברין-ZKlugerPhotos-00132fo-907170685121151.jpg|alt=תושב הכפר, 1940|תושב הכפר, 1940
קובץ:ביקור נימוסין יהודי בכפר סוברין-ZKlugerPhotos-00132fn-907170685121059.jpg|alt=ילד תושב הכפר, 1940|ילד תושב הכפר, 1940


## קישורים חיצוניים

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:רמות מנשה
סונידוזאורוס

**סונידוזאורוס** (שם מדעי: *Sonidosaurus*; מילולית: "לטאה סונידית", על שם האזור הסונידי בו התגלו ממצאיו) הוא סוג של דינוזאור מקבוצת הטיטאנוזאוריה שהתקיים במשך הקרטיקון העליון במונגוליה הפנימית שבסין לפני 85 עד 80 מיליון שנה מזמננו (בין הקנומן לקמפן). הוא תואר בידי החוקר הסיני שו שינג ועמיתיו ב-2006 . סוג זה כלל מין יחיד - *Sonidosaurus saihangaobiensis*.

המאובנים של דינוזאור זה התגלו בתצורות אירן דבסו  וכללו בעיקר שרידי חוליות וצלעות, שברי עצמות גב, שכם וירכיים. היה זה טיטאנוזאור קטן ממדים שהגיע לאורך מרבי של 9 מטרים ולמשקל 17 טונות, גדול במעט מהגיגנטורפטור שחי לצידו. הוא היה אוכל עלים מעצים נמוכים יחסית.

טיטאנוזאור זה נחשב כיום לחלק מהקבוצה ליתוסטרוטיה, הקרובה לסלטזאוריים.

## קישורים חיצוניים

קטגוריה:ליתוסטרוטיה
קטגוריה:דינוזאורים שחיו בקרטיקון עליון באסיה
בוריכה

**בוריכה** היה כפר ערבי פלסטיני בנפת חיפה, כ-29 ק"מ דרומית לחיפה.
הכפר נכבש בידי הארגון הצבאי הלאומי (האצ"ל), במהלך מלחמת העצמאות, ב-12 במאי 1948.

הצלבנים קראו למקום בשם *ברוקיט*. בשנת 1265 ולאחר גירוש הצלבנים הסולטן באיבארס הקצה את שטח הכפר לאמירים שלו. מחצית מההכנסה מבוריכה הגיעו לאמיר ג'מאל אלדין מוסא ב. יגמור. החצי השני הגיע לאמיר עלאם אל-דין סנג'אר אל-הילי אל-ג'זאווי.

מפת הקרן לחקר ארץ ישראל משנת 1882 תיאר את הכפר כ"כפר קטן ומיוער על ראש גבעה, עם באר בצפון". בשנת 1887 התגוררו בכפר כ-115 תושבים, כולם מוסלמים. בכפר שכן בית ספר שנוסד ב-1889 בתקופה העות'מאנית, אך נסגר בתקופת המנדט הבריטי.

במפקד אוכלוסין 1922 של ארץ ישראל, שנערך על ידי רשויות המנדט הבריטי*, בבוריכה* חיו 249 תושבים. האוכלוסייה גדלה במפקד 1931 ל-237 תושבים שחיו ב-45 בתים. בסקר הכפרים של 1945 מנתה אוכלוסיית הכפר 290 תושבים. שטח הכפר כלל 1,864 דונם - מתוכם 78 דונם נועדו למטעים ולקרקעות להשקיה, 1,538 לדגנים, בעוד ש-15 דונם היו קרקעות בנויות.ממוזער| בוריכה 1945 1:20,000
ממוזער| בוריכה 1945 1:250,000
הכפר נכבש סופית בתחילת מאי 1948, לאחר קרב משמר העמק, כאשר כוח של האצ"ל תקף את הכפרים באזור באש מרגמות. כיום נמצא במקום מפעל אזרחי לנפץ.

## קישורים חיצוניים

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:רמות מנשה
אזור כלכלי בלעדי של אינדונזיה

[שמאל|ממוזער| האזור הכלכלי הבלעדי שנטען על ידי [אינדונזיה מוצג בקאפרי]]

**[[אזור כלכלי בלעדי|האזור הכלכלי הבלעדי]]** של אינדונזיה השישי בגודלו (Zona Ekonomi Eksklusif, **ZEE**) בעולם עם 6,159,032 קילומטרים רבועים (2,378,016 מילים רבועים) . הוא טוען לאזור EEZ של 200 מיילים ימיים (370 ק"מ) מחופיו. זאת בשל 13,466 האיים של הארכיפלג האינדונזי . יש לו את קו החוף השלישי בגודלו של 54,720 ק"מ (34,000 מִי). הוא ממוקם בדרום מזרח אסיה בין האוקיינוס ההודי לאוקיינוס השקט.

חמשת האיים העיקריים הם: סומטרה, ג'אווה, בורנאו, סולווסי, ו-מערב גינאה החדשה. ישנן שתי קבוצות איים עיקריות (Nusa Tenggara ו-איי מאלוקו) ושישים קבוצות איים קטנות יותר. בורנאו משותף עם מלזיה ו-ברוניי; סבאטיק (נמצא מצפון מזרח לבורנאו) משותף עם מלזיה; טימור משותף עם טימור מזרח; ו-גינאה החדשה משותף עם פפואה גינאה החדשה (הצד המזרחי).

קטגוריה:אינדונזיה: כלכלה
תומאס טיילור

**תומאס טיילור** (באנגלית: **Thomas Taylor**; 15 במאי 1758 – 1 בנובמבר 1835) היה מתרגם אנגלי שהיה הראשון שתרגם יצירות רבות של אפלטון ואריסטו. טיילור היה תומך בנאופלטוניזם.

## ביוגרפיה
תומאס טיילור נולד בלונדון למשפחת חייט. לאחר סיום הלימודים הוא הקדיש את עצמו ללימודים קלאסיים ומתמטיקה. 

בנוסף ליצירות רבות של אפלטון ואריסטו, טיילור תרגם יצירות של פרוקלוס, פורפיריוס, אפוליוס, אוקלוס לוקאנוס ופילוסופים נוספים מזרם נאופלטוניזם והאסכולה הפיתגוראית. מטרתו הייתה להגיע לכך שכל היצירות של פילוסופים יוונים שטרם תורגמו לאנגלית יתורגמו. הוא היה מעריץ של יאמבליכוס ותרגם רבות מיצירותיו. תילור התחיל לתרגם בשנת 1780 ותרגומים אחרונים פורסמו בשנת 1834.

לאור אהבתו ליוון העתיקה הוא דיבר עם אשתו ביוונית עתיקה בלבד. הוא ביקר בחריפות את הכמורה הנוצרית של ימיו ולכן רכש לא מעט אויבים.

תרגומים של טיילור השפיעו על הדעות של ויליאם בלייק, פרסי ביש שלי וויליאם וורדסוורת'. הם הודפסו גם בארצות הברית.

בנוסף לתרגומים, טיילור פרסם כמה יצירות בתחום הפילוסופיה ומתמטיקה.

## קישורים חיצוניים

* תיאור פעילות של תומאס טיילור
* 
* 

קטגוריה:פילוסופים בריטים
קטגוריה:חוקרי העת הקלאסית
קטגוריה:מתרגמים מיוונית
קטגוריה:מתרגמים לאנגלית
קטגוריה:בריטים שנולדו ב-1758
קטגוריה:בריטים שנפטרו ב-1835
Virgin Prunes

**The Virgin Prunes** הייתה להקת פוסט-פאנק אירית שפעלה מ-1977 עד 1987.

## היסטוריה
באמצע שנות ה-70 נוסדה בדבלין חבורה סגורה בשם Lypton Village. בין המייסדים היו פול היוסון (המכונה בונו, כיום סולן U2), פיונאן מרטין הנווי (המכונה גאווין פריידי) ודרק רואן (המכונה "גוגי"). החבורה יצרה לעצמה עולם פנימי עם מוסכמות משלה וניסתה להתנער מהחברה הבורגנית. תנועת הפאנק והגישה שלה ש"הכל הולך", כולל הקמת להקה בלי שאף אחד מחבריה לא יודע לנגן, הולידו מהחבורה שתי להקות: U2 וה-Virgin Prunes (בז'רגון אירי: "אאוטסיידרים", "פריקים").

את השירה של Virgin Prunes, שלכל חבר בה היה שם במה, ביצעו גאווין פריידיי, גוגי ודייב-איד בוסאראס סקוט (דייוויד סקוט ווטסון). הבסיסט היה סטרונגמן (טרבור רואן), נגן הגיטרה היה דיק אוונס (שמו האמיתי: ריצ'רד אוונס והוא אחיו של דייוויד אוונס, גיטריסט U2 הידוע בכינוי The Edge), המתופף היה פוד (אנטוני מרפי), שהוחלף מאוחר יותר במרי ד'נלון (דייוויד קלי) הקלידן היה דניאל פיגיס.

ההופעות המוקדמות של **Virgin Prunes** היוו יותר מיצג אמנותי שלעיתים קרובות עבר את גבולות הטעם הטוב של הקהל. הסיבה לכך נבעה פחות מניסויים מוזיקליים שונים בהופעותיהם עם פאנק/פוסט-פאנק, רוק תעשייתי, גותי, קברט אפל ומוזיקה אוונגרדית, אלא דווקא מהמשחק החופשי עם תפקידי מיניות ומגדר. הלהקה פיתחה אסתטיקה אידיוסינקרטית, שבעיקר ביטאה גאווה על היות חבריה אאוטסיידרים בכל מובן. עד סוף ה-70 הצליחה הלהקה לבנות מעמד קאלט בקרב מעריציה.

הסינגל הראשון של הלהקה, Twenty Tens, יצא ב-1981. בשנת 1982 יצא האלבום... If I Die, I Die. שהיה פחות ניסיוני ומכוון יותר לסאונד של הפוסט-פאנק, האלבום הופק על ידי קולין ניומן (מהלהקת Wire). באותה שנה יצא סינגל מתוכו Pagan Love song.

באלבום הבאים הלכה הלהקה לכיוון חדש בעיקר עם ההופעות החיות לקטעים מלודיים יותר ובלדות, שעם זאת עדיין שיקפו את האווירה האפלה של הלהקה. גאווין פריידי הושפע במיוחד מזמרי שאנסון קלאסיים. המילים נשארו אפילות, תיאטרליות ודרמטיות באופן עקבי.

הלחץ הפסיכולוגי והפיזי בזמן סיבובי ההופעות והתסכול שנגרם על ידי תעשיית המוזיקה הובילו לחילוקי דעות בתוך הלהקה. גוגי היה הראשון שעזב (ולאחר מכן הפך לצייר מצליח), דיק הלך אחריו מהר מאוד. כשגאווין פריידיי עזב את הלהקה ב-1987,מה שהוביל להתפרוקותה הסופית.

## מורשת
עד היום הלהקה שומרת על השפעה רבה על מוזיקאים כגטו ביורק, בילי קורגן ו-Nine Inch Nails.

בשנת 2004 הוציאה Mute Records אנתולוגיה של Virgin Prunes בחמישה תקליטורים. שגווין פריידי לקח על עצמו את הפיקוח על הדיגיטציה.

## קישורים חיצוניים
* 
* אתר רשמי

## הערות שוליים

קטגוריה:להקות רוק אלטרנטיבי
קטגוריה:להקות רוק איריות
קטגוריה:להקות שהוקמו בשנת 1977
קטגוריה:להקות שהתפרקו בשנת 1987
אמרגטיטאניס

**אמרגטיטאניס** (שם מדעי: *Amargatitanis*; פירוש השם: "הטיטאן של אמרגה") הוא סוג דינוזאור בן למשפחת הדיקראוזאוריים, אשר חי בפטגוניה, ארגנטינה של הקרטיקון התחתון לפני 129 עד 123 מיליון שנה מזמננו. המאובנים שלו התגלו בתצורות לה אמרגה , מהם קיבל את שמו ב-2007. שם המין הוא לכבוד מוזיאון הטבע הלאומי של ארגנטינה (בראשי תיבות: MACN).

דינוזאור זה התגלה ב-1983 במשלחת של החוקר הארגנטינאי חוסה בונפרטה  מכמה שרידים של חוליות זנב ומכמה עצמות ירכיים. למרות שבתחילה סווג כטיטנוזאור (ששגשגו בתקופתו ברחבי ארגנטינה), מבנה השכמות התאים יותר לזיזי הדיקראוזאוריים, כמו האמרגזאורוס, אשר חי לצידו.

## קישורים חיצוניים

קטגוריה:דיקראוזאוריים
קטגוריה:דינוזאורים שחיו בקרטיקון תחתון באמריקה הדרומית
הקונגרס הציוני העולמי העשרים ושלושה

ממוזער|שמאל|שטר שקילת שקל לקונגרס הציוני הכ"ג
בגב השטר נכתב: על ידי שקל של ההסתדרות הציונית נמנה כל יהודי המכיר בהצהרות בזל: "הציונות שואפת לרכוש מקלט בטוח על ידי משפט גלוי לעם ישראל שנה בארץ" ושוקל בכל את השקל. (הקונגרס הראשון, 1897) זכות הבחירה לקונגרס ניתנת לכל שוקל שמלאו. לו 18 שנה ושקל בכל אחת מהשנים של תקופת הקונגרס הנידונה. חובת המשמעת להסתדרות הציונית בכל השאלות הציוניות קודמת לחובת-המשמעת לכל הסתדרות אחרת (הקונגרס הי"ח, 1933)

**[[הקונגרס הציוני העולמי]] העשרים ושלושה** הוא הקונגרס הראשון מאז הקמת מדינת ישראל והראשון שהתקיים בירושלים, ב-14 - 30 באוגוסט 1951.

עד 1956 לא נבחר נשיא חדש לקונגרס ודוד בן-גוריון שימש כיו"ר ההסתדרות הציונית בפועל.

הקונגרס דן במעמדה של ההסתדרות הציונית העולמית ועל היחסים ההדדיים בינה ובין מדינת ישראל, על חובת עליית יהודים ועוד.

מאחר ש"תוכנית בזל" כבר לא תאמה למצב החדש, נתקבלה "תוכנית ירושלים" שסעיפה הראשי היה: ביצור מדינת ישראל, קיבוץ גלויות העם בארץ-ישראל והבטחת אחדותו של עם ישראל.

בקונגרס זה הוחלט לתבוע, שמדינת ישראל תעניק מעמד רשמי להסתדרות הציונית בפעולותיה במדינת ישראל. תביעה זו נתקבלה על-ידי ממשלת ישראל והכנסת ובשנת 1952 אישרה הכנסת את "חוק מעמדן של ההסתדרות הציונית העולמית ושל הסוכנות היהודית לארץ-ישראל".

## הבחירות לקונגרס העשרים ושלושה
[ממוזער|שמאל|[נחום גולדמן נשיא הקונגרס לשעבר, בקונגרס הציוני העשרים ושלושה בירושלים. יושבים מאחוריו: דוד בן-גוריון, ב' לוקר, א' שפרינצק, א' שליט, רוז הלפרין וקוזנר.]]

ביהדות קנדה לא נערכו בחירות ו־13 המושבים חולקו בהסכם. הציונים הכלליים קיבלו 5, הציונים העובדים 4, תנועת המזרחי 3, ו־1 לפועלי ציון שמאל – אחדות העבודה.

## קישורים חיצוניים

* ארכיון המדינה

## הערות שוליים

23
קטגוריה:ציונות: היסטוריה
ונאטיקוסוכוס

**ונאטיקוסוכוס** (שם מדעי: *Venaticosuchus*; מלטינית: "תנין צייד") הוא סוג של זוחל נכחד מקבוצת הארכוזאורים, שהיה קרוב רחוק של התנינאים המודרניים אך היה בעל אורח חיים יבשתי. הוא התקיים במשך הטריאס העליון שלפני 231 עד 225 מיליון שנה מזמננו באמריקה הדרומית. המאובנים שלו נחפרו בתצורות איסצ'יגואלסטו  בלה ריוחה שבארגנטינה, והוא תואר בידי החוקר הארגנטינאי חוסה בונפרטה ב-1971.
## מאפיינים
זוחל זה היה בינוני בגודלו, הגיע לאורך שני מטרים, והיה קרוב של האורניתוסוכוס והריוג'סוכוס . הוא ידוע משרידים של לסתות שאורכם הגיע ל-26 ס"מ והיו שטוחות אך בעלות בליטה משונה באמצעם בדומה ללסתות הספינוזאורוס. הלסתות נראו חלשות מכדי לצוד טרף חי (למעט חרקים), כך שניזון כנראה מנבלות (למרות שמו המדעי). עם זאת, מבנה השיניים מרמז שהוא לא ניזון מצמחים. הזוחל היה בעל רגליים קצרות וגוף שהיה מכוסה באוסטאודרם להגנה מטורפים כגון הזאורוסוכוס.

## קישורים חיצוניים

קטגוריה:בעלי חיים שתוארו ב-1971
קטגוריה:טקסונים שתוארו בידי חוסה בונפרטה
קטגוריה:פסאודוסוכיה
קטגוריה:ארכוזאורים פרהיסטוריים
קטגוריה:בעלי חיים שחיו בטריאס עליון באמריקה הדרומית
יפתח המלוכלך (אלבום)

**יפתח המלוכלך** הוא אלבום שירי ילדים של מיקי גבריאלוב, בשיתוף עם מזי כהן, יואל לרנר, שלומי ואייל גפן משנת 1982. האלבום מבוסס על ספרו של היינריך הופמן משנת 1844, "פטר הפרוע" (בעברית מוכר בשם "**יהושע הפרוע**") בתרגומו העברי של אורי סלע משנת 1975. שנה לאחר צאת האלבום, ב-1983 הוציא גבריאלוב אלבום ילדים נוסף, הפעם על סיפורי מקס ומוריץ, ביחד עם אורי סלע ורזיה ישראלי.

## תוכן האלבום
הספר המקורי מורכב מאוסף סיפורים קצרים, כל אחד על ילד אחר שלומד לקח בסוף הסיפור. כל שיר באלבום הוא גרסה מוזיקלית לסיפור אחר.

### שירי האלבום
* **כמה מילים לפני שמתחילים** **–** שיר הפתיחה של האלבום. השיר אקוסטי, עם קריינות מאת אייל גפן שמספר בקצרה על כל ילד באלבום ומרמז לגורלם של הילדים (חוץ מיוסף המעופף). שיר זה אינו מופיע בספר המקורי, אלא נכתב עבור האלבום על ידי יעקב גלעד.
* **יפתח המלוכלך –** סיפורו של הילד יפתח המלוכלך, ילד אשר לא מתקלח, מתנקה או מטפח את עצמו כלל. דוברי השיר מאוכזבים ממנו ומציעים לו להתנקות. אריק איינשטיין הקליט גם הוא ביצוע מוזיקלי לסיפור זה, באלבום הילדים שלו, "ילדודס" משנת 1978.
* **יובל המנוול –** ילד שאוהב להתעלל בחיות וננשך על ידי כלב שהכה. לאחר מכן, יושב, חולה במיטתו ומפספס את ארוחת הערב. המוזיקאי יובל מנדלסון שאב מסיפור זה את שם הבמה שלו - "יובל המנוול".
* **דורית הגפרורית –** ילדה שאוהבת אש ולשחק בגפרורים. כשהוריה משאירים אותה לבד, היא לא מקשיבה לאזהרותיהם של שני חתוליה ונשרפת למוות. גם שיר זה בוצע על ידי אריק איינשטיין באלבום "ילדודס".
* **הסוף השחור –** שלושה ילדים לועגים לילד שחור בגלל צבע עורו. הסיפור נגמר כשהמלאך מיכאל (במקור ניקולאוס הקדוש) מתרגז עליהם וטובל אותם בדיו שחור כדי ללמד אותם לקח.
* **מידד הצייד –** צייד שהולך לישון עם הנשק שלו באמצע מסע ציד ביער. בזמן שישן, הגיע יובב, הארנב אותו ניסה לצוד, גנב את הרובה שלו והתחיל לרדוף אחריו.
* **ברק המפונדרק –** ילד חסון שמסרב לאכול מרק. לאחר יותר משבועיים שלא אכל דבר, ברק משנה את דעתו ושב לאכול (בסיפור המקורי הוא גווע ברעב).
* **עודד המתנדנד –** ילד שמתנדנד על הכיסא למרות אזהרות הוריו. בסוף הוא נופל ומפיל את כל האוכל מהשולחן איתו.
* **יוסף המעופף –** ילד שיוצא מהבית בזמן סערה קשה. המטרייה שלו נהרסת והוא עף לשמיים.
* **אפרים מביט לשמיים –** ילד שלא מסתכל לאן הוא הולך ומתנגש בדברים. בסוף הוא נופל לירקון, מאבד את התיק שלו והדגים צוחקים עליו (בסיפור המקורי הוא טובע ומת). שיר זה חולק את לחנו עם שיר הפתיחה, "**כמה מילים לפני שמתחילים**".

## רשימת רצועות

## משתתפים באלבום
* מיקי גבריאלוב – שירה, הלחנה
* אורי סלע – מילים (תרגום מגרמנית; מקור – היינריך הופמן)
* מזי כהן – שירה
* יואל לרנר – שירה
* אייל גפן – קריינות ("כמה מילים לפני שמתחילים")
* שלומי גפן – שירה
* מורדי פרבר – גיטרה חשמלית
* ז'אן פול זימבריס – תופים
* מיקי שביב – באס
* קורין אלאל – הלחנה ("הסוף השחור", ביחד עם גבריאלוב)
* יעקב גלעד – מילים ("כמה מילים לפני שמתחילים")
* עיצוב עטיפה ואיור: יהודית אייל

## קישורים חיצוניים
* דף האלבום באתר Discogs.

## הערות שוליים

קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי חברת CBS ישראל
סיפורי אולי ויולי

**סיפורי אולי ויולי** הייתה תוכנית טלוויזיה ישראלית לילדים ששודרה בשנת 2000 בערוץ הילדים. את התוכנית הנחה דליק ווליניץ שגילם את אולי ואת יולי גילם יגאל נאור.
הסדרה עוסקת בשני יצורים משעשעים בשם אולי ויולי שהגיעו מאי רחוק, ומגלים כל יום דבר חדש על העולם הסובב אותם, בנוסף ישנה שיחת אולפן של דליק ווליניץ עם קבוצת ילדים אשר מדברים על נושא הסיפור, מדי פעם הצטרף לשיחה "חיים לא עכשיו" (חיים אוסדון). את דמויותיהם של אולי ויולי עיצבה ובנתה יהודית גרינשפן, את התסריטים כתבה מיכל חזון, את הסדרה ביים עופר ויצמן ואת שירי הסדרה כתבה מיכל חזון והלחינה נורית הירש.

זו הייתה אחת משתי התוכניות האחרונות לפעוטות ששודרו בערוץ הילדים יחד עם "עץ הפיטפוזים" בעקבות עלייתו של ערוץ הופ! בשנת 2000.

רוב שירי התכנית הופיעו בעיבוד מחודש בקלטת ובסדרה "דיג דיג דוג: שלוש, ארבע לעבודה" שהופקו על ידי ערוץ הופ! וקלסיקלטת. 

## קישורים חיצוניים
* 

## הערות שוליים

קטגוריה:ערוץ הילדים: תוכניות וסדרות
קטגוריה:תוכניות וסדרות טלוויזיה ישראליות בכיכובן של בובות
קטגוריה:סדרות טלוויזיה ישראליות שעלו לשידור בשנת 2000
וילף סקולדינג

**וילפרד ג'ון סקולדינג** (באנגלית: **Wilfred John Scolding**; נולד ב-25 באפריל 1990) הוא שחקן קולנוע, טלוויזיה ותיאטרון אנגלי.

## ביוגרפיה
סקולדינג נולד בקיימברידג' באנגליה. הוא למד בתיכון קינגסווד בבאת' ולאחר מכן נסע ללמוד משחק במכללה המלכותית הוולשית למוזיקה ודרמה (אנ') בקארדיף שם סיים את לימודיו ב-2013. 

## קריירה
סקולדינג החל את קריירת המשחק שלו כשהופיע בסדרת הטלוויזיה "סקינס" בשנת 2009. בשנת 2014 הופיע בפרק בסדרה הבריטית "רופאים", בסדרת הטלוויזיה "הבורג'יה" ובתפקיד חוזר בסדרת הטלוויזיה, "The Passing Bells".

בשנת 2017 הופיע בעונה השביעית של משחקי הכס, בה גילם (בפלאשבק מחיזיון של בראן סטארק) את ראיגאר טארגאריין, נסיך דרגנסטון ואחיהם הבכור של דאינריז טארגאריין וויסריז טארגאריין.

בשנת 2018 גילם את הנסיך מווילס בהצגה "טירופו של המלך ג'ורג' השלישי". ההצגה הוקרנה בשידור ישיר בטלוויזיה. באותה שנה שיחק בתפקיד ראשי בסרט הטלוויזיה "Martin's Close" המבוסס על ספר באותו שם מאת מ. ר. ג'יימס.

בשנת 2021 שיחק בתפקיד ראשי בסדרת הטלוויזיה "התאמה מושלמת". הוא לוהק לתפקיד בסרט הקולנוע "חיות הפלא: הסודות של דמבלדור", ששודר לאקרנים באפריל 2022.

סקולדינג דיבב בכמה משחקי וידאו בהם "Battlefield V".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי המכללה המלכותית הוולשית למוזיקה ודרמה
קטגוריה:אנגלים שנולדו ב-1990
ניקולאס פאולס

**ניקולאס פאולס** (בספרדית: **Nicolás Pauls**; נולד ב-20 בדצמבר 1973) הוא שחקן ומוזיקאי ארגנטינאי.

## קריירה
הוא בא ממשפחה של אמנים, שבה אמו הייתה ציירת, אביו היה מפיק סרטים וסביו מצד אביו היו רקדנים. כילד למד תקליטנות ונגינה על כלי הקשה.

בשנים 1998–1999 שיחק בשתי עונות של הטלנובלה "Gasoleros" בתור סבסטיאן. 

בשנת 2008 הוא שגילם את דמותו של סלבדור בעונה השנייה של הטלנובלה "כמעט מלאכים".

בשנת 2010 שיחק בטלנובלה "Alguien que me quiera" בתור גונסלו.

בשנת 2012 שיחק במיני-סדרה "30 días juntos" בכיכובה של אאוחניה סוארס.

בשנת 2013 שיחק לצד אוסבלדו לפורט במיני-סדרה "Inconsciente colectivo" אשר שודרה בערוץ הטלוויזיה הציבורית, הסדרה עוקבת אחר גל התאבדויות בקרב תלמידי שנה ה' בבית ספר פרטי בבואנוס איירס רבתי.

בשנת 2014 שיחק בסרט הדרמה והפנטזיה "*Amapola*", סרטו הראשון כבמאי של מעצב ההפקה הארגנטינאי אאוחניו זאנטי (אנ').

הוא טבעוני ופעיל למען זכויות בעלי חיים, ואף השתתף בקמפיין כנגד יצור ביצים בארגנטינה.

### התבטאויות אנטישמיות
בפברואר 2021 הוא פרסם פוסט אנטישמי באינסטגרם: יד גדולה עם טבעת נוצצת שמוחצת קבוצה של אנשים חסרי הגנה, על השרוול שמכסה את הזרוע נמצא מגן דוד. הפוסט עורר תגובות נזעמות ברשתות החברתיות. פאולס התנצל.

## קישורים חיצוניים

## הערות שוליים

קטגוריה:שחקני קולנוע וטלוויזיה ארגנטינאים
קטגוריה:מוזיקאים ארגנטינאים
קטגוריה:טבעונים
קטגוריה:פעילי זכויות בעלי חיים
קטגוריה:ארגנטינאים שנולדו ב-1975
קטגוריה:שחקני טלוויזיה ארגנטינאים
שואנהואצרטופס

**שואנהואצרטופס** (שם מדעי: *Xuanhuaceratops*; מילולית: "הפרצוף המקורנן של שואנהואה") הוא סוג של דינוזאור צרטופסי ממשפחת הצ'אויאנגזאוריים, אשר התקיים בסוף היורה שלפני 150.8 עד 145.5 מיליון שנה מזמננו. הדינוזאור התגלה בממצאים בחביי שבצפון-מזרח סין. את שמו קיבל עקב השתייכותו לקבוצת הצרטופסים, בעלי הקרניים ועקב הימצאו בשטחי שואנהואה "Xuanhua District" שבחביי.

הממצאים שלו כללו 4 שלדים קטועים שנמצאו בשנות ה-70 אך מספר חוקרים הניחו שסוג זה מוטל בספק, עקב קושי באפיון השלדים. עם זאת החוקר ג'או שיג'ין גילה ב-2003 באותו אזור 3 שלדים נוספים שהשתמרו במצב טוב יותר והוא הגדיר את הסוג למדע ב-2006. הסוג הכיל מין אחד - *Xuanhuaceratops niei*, על שם נאיי, התורם של הממצאים.

על פי החוקר גרגורי ס. פאול הגיע השואנהואצרטופס לאורך מטר ולמשקל 6 ק"ג. הוא היה קטן ביותר ביחס לצאצאיו וגם מהקדומים מביניהם. בנוסף הוא גם היה דו-רגלי מאחר שרגליו הקדמיות, באורך של 4 ס"מ היו בעלות עצמות דקות והיה גם בעל ירך משופע. הלסתות שלו היו קרניות עוטות מקור שבקדמתם זוג ניבים גדולים ועוד שיניים חדות קטנות יותר. עם זאת הוא היה אוכל צמחים.

## קישורים חיצוניים

קטגוריה:בעלי חיים שתוארו ב-2006
קטגוריה:טקסונים שתוארו בידי זאו שיג'ין
קטגוריה:צ'אויאנגזאוריים
סיטיו רוברטו בורלה מרקס

**סיטיו רוברטו בורלה מרקס** (בפורטוגזית: **Sítio Roberto Burle Marx**) היא חווה חקלאית בשכונה  בחלק המערבי של ריו דה ז'ניירו. האתר שייך ל (בראשי תיבות IPHAN), השייך ל.

האתר נקרא על שמו של רוברטו בורלה מרקס, אמן פלסטי ואדריכל נוף ברזילאי ממוצא יהודי בעל שם בין-לאומי, שהתגורר באתר משנת 1973 ועד מותו ב-4 ביוני 1994. בורלה מרקס רכש את הנכס, שנקרא במקור Sítio Santo Antônio da Bica, יחד עם אחיו סיגפריד מרקס ב-1949. האתר נתרם על ידי בורלה מרקס ל-IPHAN ב-1985, באותה שנה שבה הוכר האתר כמורשת תרבותית ברזילאית. האתר הוכרז רשמית כזה בשנת 2000, שש שנים לאחר מותו של אדריכל הנוף.

## תיאור
האתר כולל שטח של יותר מ-400,000 מטרים רבועים, בו נאסף אחד האוספים החשובים ביותר של צמחים טרופיים וטרופיים למחצה בעולם, שהחל כאשר רוברטו בורלה מרקס היה בן שש. האוסף מעובד בגנים ובמשתלות חיצוניות, וכולל יותר מ-3,500 מיני צמחים, כולל דוגמאות ייחודיות של מינים במשפחות: לופיים, דקליים, ברומליים, הליקוניים (Heliconiaceae), מרנטיים (Marantaceae) ו-Velloziaceae. קבוצה כזו של צמחים חיים מותאמת בצורה מושלמת לטבע של האתר, המורכבת מביצות מנגרובים,  ויער אטלנטי.

במקום היו במקור בית חווה ישן וקפלה קטנה מהמאה ה-17 שהוקדשה לסנטו אנטוניו דה ליסבואה, מבנים ששוחזרו מאוחר יותר, והבית הפך לבית מגוריו של רוברטו בורלה מרקס ב-1973. לאחר מותו של אדריכל הנוף, הוסב ביתו ל"מוזיאון-הבית של בורלה מרקס" (Museu-Casa de Burle Marx) באוגוסט 1999. בנוסף לרהיטים המקוריים ולחפצים האישיים, בית המוזיאון מציג חפצי אמנות ומלאכה שנרכשו על ידי בורלה מרקס במהלך חייו. באוסף הבית למעלה מ-3,000 פריטים, ביניהם יצירות של מרקס עצמו שמלבד היותו מעצב נוף, היה גם צייר, שרטט, מעצב, פסל וזמר.

בשנת 2021 הוכר המקום כאתר מורשת עולמית של אונסק"ו. בדברי ההסבר לבחירה במקום נכתב: 

## גלריה

Sítio Roberto Burle Marx 18.jpg
Sítio Roberto Burle Marx 27.jpg
Sítio Roberto Burle Marx 16.jpg
Sítio Roberto Burle Marx 23.jpg
Sítio Roberto Burle Marx 37.jpg


## קישורים חיצוניים

* 
* Burle Marx - landscape painter

## הערות שוליים

קטגוריה:ריו דה ז'ניירו
סגנון קרוליינה

**סגנון קרוליינה** הוא קונדימנט עבור מזון מהיר מסוג נקניקיות והמבורגרים.

## מרכיבים בהכנת נקניקיה והמבורגר
מקור הסגנון בצפון קרוליינה ודרום קרוליינה. השילוב הקלאסי של סגנון קרוליינה הוא צ'ילי, קולסלאו בצל, וחרדל, שמחליף לפעמים את הקולסלאו, או מתווסף כמרכיב רביעי.

נקניקיות אלה פופולריות בשל המתיקות והפריכות של הקולסלאו, המנוגד לחריפות קלה הנובעת מחרדל וצ'ילי.

סגנון קרוליינה מוכר בהדרגה מחוץ לקרוליינה. למשל, רשת המסעדות Wendy's הציעה מעת לעת אפשרות "Carolina Classic" בתפריט ההמבורגרים שלה.

## בתרבות
המבורגר בסגנון קרוליינה הוצג ב-2013 בפרק של תוכנית האוכל של ערוץ הנסיעות, Burgerland בו המנחה דגמה ודנה בגרסאות שונות של המנה ממסעדות בשארלוט ובמונרו.

## הערות שוליים

קטגוריה:נקניקים
קטגוריה:מזון מהיר
קטגוריה:מאכלי בשר
קטגוריה:כריכים
קטגוריה:רטבים
הפיגוע במכרות תמנע

**הפיגוע במכרות תמנע** בנגב התרחש ב-13 ביולי 1952. קבוצת מסתננים תקפה את שומרי המכרות ורצחה חמישה מהם.

## הפיגוע
ב-13 ביולי 1952 בשעות הלילה הגיעה לאזור מכרות תמנע שבנגב הדרומי קבוצה גדולה של מסתננים שחצתה את הגבול אל הערבה מירדן. המסתננים תקפו עמדת שמירה של מחנה העבודה של מכרות תמנע החדשים, שהקמתם החלה ב-1951, ככל הנראה במטרה לפרוץ לתוך המכרות. בעמדה נמצאו שבעה שומרים שכירים של החברות סולל בונה ומחצבי ישראל. בקרב שהתפתח בין המסתננים לבינם נהרגו חמישה שומרים, בני 18 עד 25. שני שומרים נוספים נשארו בחיים והתגוננו עד אשר נסוגו התוקפים.

תשומת הלב הציבורית והתקשורתית בישראל הייתה מרוכזת באותה עת במותו ובהלוייתו של השר אליעזר קפלן, ורק ב-16 ביולי נודעו פרטי הפיגוע בעיתונות.

ישראל הגישה בעקבות הפיגוע תלונה לוועדת שביתת הנשק הישראלית-ירדנית. קצין ישראלי שיצא לאתר הפיגוע עם משקיפי האו"ם העריך כי קבוצת המסתננים הייתה מאורגנת ועברה אימונים צבאיים.

בעקבות הפיגוע נשלחו ב-6 באוגוסט שתי חוליות של יחידה 30 של צה"ל לסיור באזור ע'רנדל שבירדן, מצפון-מזרח לקיבוץ יטבתה, כדי לחפש מסתננים ולפגוע בהם. הלוחמים התגלו, ובקרב שהתפתח נהרגו שניים מהם,  ו.

## קישורים חיצוניים
* חללי הפיגוע באתר לזכר האזרחים חללי פעולות האיבה: צבי אקסלרד, יואל גימפל, יואל מרושי, יצחק סגל, אליהו ספיר בגדדי
* ידיעות מאתר עיתונות יהודית היסטורית:
** 5 שומרים נהרגו בקרב בנגב, על המשמר, 16 ביולי 1952
** חמישה שומרים יהודים נהרגו על ידי ערבים בנגב הדרומי, הבוקר, 16 ביולי 1952
** חוקרי או"ם המריאו למקום רצח ה-5, מעריב, 16 ביולי 1952
** רמתי ושני משקיפי או"ם במקום הרצח בנגב הדרומי, הארץ, 17 ביולי 1952

תמנע
פיגוע במכרות
פיגוע במכרות תמנע
קטגוריה:הנגב: פיגועים
רכס דרורי (אנטארקטיקה)

**רכס דרורי** או **מצוק דרורי** (באנגלית: **Drury Ridge**) הוא רכס המכוסה בעיקרו שלג. הרכס ממקום ממערב לפסגת נלסון, ברכס נפטון, בהרי פנסקולה, בארץ המלכה אליזבת שבאנטארקטיקה.

אורכו של הרכס 17 קילומטרים.

שיא גובהו של הרכס 1,285 מטרים מעל פני הים.

## היסטוריה
### גילוי ומיפוי הרכס

הרכס מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1956 – 1966.

### מקור השם

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שם דייוויד ל. דרורי (David L. Drury), שהיה מטאורולוג מטעם התוכנית האנטארקטית של ארצות הברית בתחנת אלזוורת' בעונת המחקר (הקיץ האנטארקטי 1959 – 1960 ובחורף האנטארקטי 1961.

## קישורים חיצוניים
* רכס דרורי באתר הסקר הגאולוגי של ארצות הברית
* רכס דרורי באתר הגאזט האנטארקטי המשווה SCAR של ממשלת אוסטרליה
* תרשים הנוף הנשקף מרכס דרורי באתר peakvisor

## הערות שוליים

דרורי
Govmap

**Govmap** (בשמה המלא - **Govmap אתר המפות הממשלתי**) היא מערכת מידע גאוגרפי ישראלית וממוחשבת המאפשרת ניהול, אחזור וניתוח מידע גאוגרפי תוך שילוב תכנים ממספר שכבות מידע.

רוב המידע הגאוגרפי באתר מוגבל ברמה הלאומית, ומטרת המערכת היא "שיתוף האזרח במידע ממשלתי וציבורי".

אתר המפות מכיל שימושים רבים הכוללים: הצגת רחובות, כתובות, מוסדות וכו'; מדידת שטחים, אורכים והיקפים; תצלומי לוויין לאורך זמן; ועוד. מתקני ביטחון ותשתית מדינתיים מטושטשים או מוסתרים בתצלומי הלווין באתר.

## היסטוריה
לאחר יציאת המכרז להקמת המערכת ב-2013, זכתה חברת התקשורת "טלדור". עלות הפרויקט נאמדה בכ-5 מיליון ש"ח.

## ראו גם

* גוגל מפות

## קישורים חיצוניים

* 

* Govmap, באתר המרכז למיפוי ישראל

## הערות שוליים

קטגוריה:מערכות מידע גאוגרפי
קטגוריה:אטלסים
קטגוריה:ישראל: קרטוגרפיה
צל על פני העשב

"**צל על פני העשב**" הוא סינגל שהוקלט על ידי הזמרת הישראלית מרגלית צנעני. את השיר הוציאה לאור חברת התקליטים האחים ראובני בנובמבר 1990. הוא נכלל כרצועה והשישית מאלבום האולפן החמישי של הזמרת, חומות חימר.

## רקע וכתיבה
השיר נכתב והולחן על ידי רחל שפירא והופק על ידי ירוסלב יעקובוביץ'. השיר הופץ כסינגל רשמי מתוך חומות חימר, על מנת לעזור בקידום המסחרי שלו. ב-27 בנובמבר 1990 נכנס השיר למצעד הסינגלים של תחנת הרדיו רשת ג' והגיע למקום ה-20. ב-4 בדצמבר אותה השנה עלה למקום התשיעי – הדירוג הגבוה ביותר אליו הגיע. ב-19 בפברואר 1991 יצא השיר מהמצעד לאחר תשעה שבועות רצופים.

## וידאו קליפ
"צל על פני העשב" לא הועלה באופן רשמי לערוץ היוטיוב של צנעני, אך בשנת 2014 הועלה אודיו לא רשמי שלו ליוטיוב.

## מיקומי שיא

## היסטוריית יציאות לאור

## הערות שוליים

קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים על צמחים
קטגוריה:סינגלים בהוצאת האחים ראובני
במעגל

**במעגל** הוא סינגל שהוקלט על ידי הזמרת הישראלית מרגלית צנעני, בהשתתפות שלמה גרוניך. הוא יצא לאור ביוני 1992, כסינגל שלא מתוך אלבום אולפן.

## רקע
השיר נכתב על ידי אהוד מנור והולחן והופק על ידי גרוניך. ב-21 ביוני 1992 נכנס השיר למצעד הסינגלים של תחנת הרדיו רשת ג' והגיע למקום ה-14. ב-12 ביולי אותה השנה עלה למקום התשיעי – הדירוג הגבוה ביותר אליו הגיע. ב-16 באוגוסט יצא השיר מהמצעד לאחר שמונה שבועות רצופים.

## מיקומי שיא

## הערות שוליים

קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי אהוד מנור
ניצול מיני

**ניצול מיני** הוא קיום של פעילות מינית (החל בדיבורים בעלי אופי מיני וכלה בקיום יחסי מין), תוך ניצול של פער כוחות בין המשתתפים, הנובע בעיקר מיחסי תלות, מרות, חינוך או השגחה.

## עבירות של ניצול מיני בחוק הישראלי
פעולות שונות של ניצול מיני הן עבירות מין בחוקי מדינת ישראל:
בחוק העונשין:
* סרסרות למעשי זנות, תוך ניצול יחסי מרות, תלות, חינוך או השגחה, עונשה מאסר שבע שנים.
* המביא אדם לידי מעשה זנות עם אדם אחר, והמביא אדם לידי עיסוק בזנות, תוך ניצול יחסי מרות, תלות, חינוך או השגחה, או תוך ניצול מצוקה כלכלית או נפשית של האדם שהובא לידי מעשה זנות או לידי עיסוק בזנות, עונשו מאסר עשר שנים.
* בעילת אישה תוך ניצול מצב של חוסר הכרה בו היא שרויה, או מצב אחר המונע ממנה לתת הסכמה חופשית, או תוך ניצול היותה חולת נפש או לקויה בשכלה, אם בשל מחלתה או בשל הליקוי בשכלה לא הייתה הסכמתה לבעילה הסכמה חופשית, נחשבת לאונס שדינו מאסר שש עשרה שנים.
* בעילה אסורה בהסכמה, תוך ניצול יחסי תלות, מרות, חינוך או השגחה, דינה מאסר חמש שנים.
* העושה מעשה סדום באדם שמלאו לו שש עשרה שנים וטרם מלאו לו שמונה עשרה שנים, תוך ניצול יחסי תלות, מרות, חינוך או השגחה, דינו - מאסר חמש שנים. העושה מעשה סדום באדם שמלאו לו שמונה עשרה שנים תוך ניצול מרות ביחסי עבודה או בשירות, דינו - מאסר שלוש שנים.
* מטפל נפשי הבועל אישה או העושה מעשה סדום באדם, שמלאו להם שמונה עשרה שנים, במהלך התקופה שבה ניתן להם טיפול נפשי על ידו ועד תום שלוש שנים מסיום הטיפול כאמור, בהסכמה שהושגה תוך ניצול תלות נפשית ממשית בו, שמקורה בטיפול הנפשי שניתן להם על ידו, דינו מאסר ארבע שנים.
* כהן דת הבועל אישה או העושה מעשה סדום באדם, שמלאו להם שמונה עשרה שנים, במהלך התקופה שבה ניתן להם ייעוץ או הדרכה על ידו או סמוך לאחר מכן, בהסכמה שהושגה תוך ניצול תלות נפשית ממשית בו, שמקורה בייעוץ או בהדרכה שניתנו להם על ידו, דינו מאסר ארבע שנים.
* העושה מעשה מגונה בפומבי בפני אדם אחר תוך ניצול יחסי תלות, מרות, חינוך, השגחה, עבודה או שירות, דינו מאסר שנה.

לפי חוק למניעת הטרדה מינית, הצעות חוזרות בעלות אופי מיני, המופנות לאדם אשר הראה למטריד כי אינו מעוניין בהצעות האמורות, וכן התייחסויות חוזרות המופנות לאדם, המתמקדות במיניותו, כאשר אותו אדם הראה למטריד כי אינו מעוניין בהתייחסויות האמורות, נחשבות להטרדה מינית. כאשר פעולות אלה נעשות תוך תוך ניצול יחסי מרות, תלות, חינוך או טיפול, הן נחשבות להטרדה מינית גם כאשר האדם לא הראה למטריד כי אינו מעוניין בכך.

## ראו גם
* אונס
* יחסי מין תמורתיים
* גיל ההסכמה
* חטיפת נשים
* חטיפה

## קישורים חיצוניים
* התמודדות עם ניצול מיני, באתר "מענה"
* Sexual Exploitation and Abuse, באתר של ארגון הבריאות העולמי 

קטגוריה:עבירות מין
קטגוריה:ישראל: עבירות מין
מריה פאוור

**מריה פאוור** (בגרמנית: **Maria Pauer**; אוקטובר 1734/36 - 6 באוקטובר 1750), הייתה אישה אוסטרית שהואשמה בכישוף. היא הייתה האדם האחרון שהוצא להורג בגין כישוף באוסטריה.

## ביוגרפיה
פאוור הייתה עוזרת בית בסנט קתרין, פרוור של העיר מולדורף. בינואר 1749 התבקשה על ידי מעסיקה לבצע שליחויות לבית אחר. היא הגיעה אל הבית ולאחר שעזבה, דיווחו דייריו על תופעה של רדיפת שדים. בעקבות כך, נעצרה פאוור. היא הוחזקה במאסר בתנאים שגרמו לה חולשה ואפתיה, ובמשך חודשיים נחקרה ותושאלה בלא לפחות מ-572 שאלות. אנה מריה זוטלין וליזל גוסטרר נעצרו גם הן והוצאה להורג בשנת 1749. לאחר חודשיים של חקירה בעינויים נשברה פאוור והודתה באשמה. היא נשפטה והוצאה להורג בעריפת ראש ושריפה על המוקד ב-6 באוקטובר 1750.

בשנת 2009, הארכיבישוף של זלצבורג, אלואיס קוטגאסר, פרסם הצהרה לפיה הוצאתה להורג של מריה פאוור הייתה ההוצאה להורג האחרונה באוסטריה בגין אשם בכישוף.

קטגוריה:ילידות 1734
קטגוריה:נשים שהואשמו כמכשפות
קטגוריה:אישים שהוצאו להורג בארצות אירופה
קטגוריה:נשים אוסטריות
קטגוריה:נפטרות ב-1750
קטגוריה:נפטרים ב-1750
זפלזאורוס

**זפלזאורוס** (שם מדעי: *Zapalasaurus*; מילולית: "לטאת זפאלה ") הוא סוג של דינוזאור זאורופוד ממשפחת הרבאצ'יזאוריים שהתקיים במשך הקרטיקון התחתון שלפני 130 עד 120 מיליון שנה מזמננו בפטגוניה, אמריקה הדרומית. הסוג התגלה במרחק 80 ק"מ מהעיר זפאלה , במחוז נאוקן שבארגנטינה. הוא הוגדר למדע ב-2006 בידי החוקרים: לאונרדו סלגאדו, איסמר דה סוזה קרוואלו ואלברטו גארידו שחפרו את שרידיו בתצורות לה אמרגה .

דינוזאור זה היה בעל צוואר ארוך רב-שימושי אשר עזר לאכול צמחייה קרקעית רחוקה מבלי לנוע כמעט, זאת עקב החוליות הקשתיות שלו. הדינוזאור הגיע לאורך של 25 מטרים, לגובה 6–7 מטרים ולמשקל 12–13 טונות בקירוב. עם זאת הוא היה קטן יחסית למרבית הזאורופודים בתקופתו, בני קבוצת הטיטאנוזאורים שהיו גדולים יותר מכל חיית יבשה אחרת. הוא התקיים לאורך מישור הצפה קדום, בו היו נהרות עם גדות אבני חול וביצות.

## קישורים חיצוניים

קטגוריה:ראבאכיוזאוריים
קטגוריה:דינוזאורים שחיו בקרטיקון תחתון באמריקה הדרומית
קטגוריה:מאובני טקסונים שתוארו ב-2006
מקדש בראן

**מקדש בראן** (בערבית: **معبد بران**) הוא מקדש סבאי ליד מאריב, תימן, המכונה גם "כס בילקיס", ששימש כאתר פולחן למלכת שבא ולאל אלמקה.

ב-2023 המקדש ואתרים נוספים באזור הקשורים לממלכת סבא הוכרזו כאתר מורשת עולמית של אונסק"ו.

## המקדש
המקדש ממוקם ממערב למקדש אוואם, המוקדש גם הוא לאל אלמקה. המאפיינים העיקריים של המבנה הם ששת העמודים בחזיתו והבאר באמצע החצר. בעבר היה ידוע כי קיימים רק חמישה עמודים, עד גילויו של עמוד שישי בשנת 1988. המקדש נחשב למבנה הקדם-אסלאמי הגדול ביותר בתימן.

האתר נחפר בחלקו על ידי משלחתו של ונדל פיליפס  בשנים 1951–1952. בנוסף לתפקידיו הדתיים שימש המתחם כארכיון, לפי הכתובות המתארות אירועים היסטוריים בממלכת סבא שהתגלו על קירות המקדש.

המקדש היה פעיל במשך 1400 שנה בין 800 לפנה"ס ועד 600 לספירה.

## ראו גם
* קדם-אסלאם

## קישורים חיצוניים

## הערות שוליים

קטגוריה:מקדשים
קטגוריה:תימן: היסטוריה
קטגוריה:אתרי מורשת עולמית בסיכון
אלאזני (יין)

**יין אָלָאזָנִי** לוקח את שמו מנהר אלאזני, המהווה חלק מהגבול בין גאורגיה לאזרבייג'ן במזרח גאורגיה, לפני שהוא זורם לנהר הקורה. כתוצאה מהאקלים החם יותר בעמק אלאזני, הענבים הגדלים שם מתוקים יותר מאשר במקומות אחרים בגאורגיה.
## אלאזני לבן
יין חצי מתוק עשוי מענבי רְכָּאצִיתֵלִי   (שמשמעותו: "גבעול אדום"). זהו אחד ממגוון הענבים העתיקים ביותר בגאורגיה, כאשר ארכאולוגים חשפו דוגמאות בכדי חרס מהאלף השלישי לפני הספירה. לאחרונה ניטעו ענבי רכאציתלי במזרח אירופה, באזור אגמי האצבעות של ניו יורק ואוסטרליה.

יש לו טעם חצי מתוק עם גוני פרותי קל וצבע חום בהיר-צהוב כהה שמתכהה ככל שהיין מתיישן. יין לבן אלאזני משתלב היטב עם פירות, אגוזים וקינוחים.

## אלאזני אדום
יין חצי מתוק מזן ענבים ספראווי, טעמו של היין עדין ורך.

קטגוריה:יינות גאורגיים
Feedly

**פידלי** (באנגלית: **Feedly**) הוא אתר אינטרנט אשר באמצעותו ניתן לבנות פיד חדשות על בסיס מידע הנאסף מאתרים שונים באינטרנט.

אתר פידלי נוסד בשנת 2008 על ידי היזם אדווין חודבאצ'יאן (Edwin Khodabakchian) במטרה לארגן ולרכז ידיעות חדשותיות מאתרים שונים במאגר חדשות אחד.

החברה מאפשרת לבנות פיד באמצעות משתמש סטנדרטי ללא תשלום ומשתמש פרימיום בעל הרשאות נרחבות בתשלום חודשי.

## היסטוריה
פידלי שוחרר לראשונה בשנת 2008 כחלק מפרויקט DevHD תחת השם Feeddo, במטרה לאסוף מידע ממגוון מקורות מקוונים ולרכז אותם במאגר מידע יחיד.

בתאריך 15 במרץ 2013, הכריזה החברה שחצתה את רף חצי מיליון המשתמשים.

בסוף מאי 2013, הכריזה החברה שמספר המשתמשים באתר עמד על כ-12 מיליון.

בחודש יוני 2014, סבלה החברה מהתקפות מניעת שירות אשר מנעו ממשתמשים לגשת לאתר האינטרנט, החברה סרבה לשלם כופר והתקיפות נמשכו כ-3 ימים.

בשנת 2018, הכריזה החברה שמספר המשתמשים באתר עמד על 14 מיליון ובכך הפך האתר לקורא ה-RSS הפופולרי ביותר.

## ראו גם

* RSS
* GeoRSS
* פודקאסט

## קישורים חיצוניים

* 
* בדקנו את Feedly: התחליף המושלם לגוגל רידר, אתר גלובס
* 
*מדריך RSS, אתר הספרייה הלאומית

## הערות שוליים

קטגוריה:נגישות מידע ותקשורת
קטגוריה:אתרי אינטרנט אמריקאיים
ארצ'יבלד גרימקה

**ארצ'יבלד גרימקה** (באנגלית: **Archibald Grimké**; 17 באוגוסט 1849, צ'ארלסטון – 25 בפברואר 1930, וושינגטון די. סי.) היה עורך דין, עיתונאי ופעיל זכויות האדם אמריקאי.

## ביוגרפיה
ארצ'יבלד גרימקה נולד בשנת 1849 כעבד. אמו הייתה ננסי וסטון, עבדה של הנרי גרימקה, בעל חוות. ארצ'יבלד היה בכור בין שלושה בנים, שהנרי הכיר בהם אך לא שחרר מעבדות. לאחר שאשתו של הנרי גרימקה נפטרה הוא עבר להתגורר בחווה מחוץ לעיר. בהיותו בחווה הוא לימד את ננסי ובניו לקרוא ולכתוב. בשנת 1852, קצת לפני מותו הוא צוואה לבן החוקי שלו מונטגיו גרימקה לטפל בננסי ובניה כ"בני משפחה", אך מונטגיו לא הבטיח זאת.

ננסי ובניה חזרו לצ'ארלסטון, אך משפחת גרימקה לא תמכה בהם כלכלית. החל משנת 1860 האחים הצעירים החלו לשרת את משפחת גרימקה במשק בית. כתוצאה מכך ארצ'יבלד הצעיד נמלט מהבית ואחיו פרנסיס נמכר לבעל אחר.

לאחר מלחמת האזרחים האמריקאית כל שלושת אחים החלו ללמוד בבית הספר ולאחר סיומו למדו באוניברסיטת לינקולן שהייתה מיועדת לאפרו אמריקאים. להנרי גרימקה היו אחיות למחצה שרה ואנג'לינה גרימקה שהיו פעילות בולטות למען שחרור עבדים. בפברואר 1868 אנג'לינה גרימקה ראתה מאמר של פרופסור מאוניברסיטת לינקולן על סטודנט מוכשר במיוחד בשם ארצ'יבלד גרימקה. לאחר בדיקה קצרה התברר לה שהם קרובי משפחה. אנג'לינה גרימקה החליטה לקיים את הצוואה של הנרי גרימקה, לקחה את ננסי ובניה לביתה והעבירה את ארצ'יבלד לאוניברסיטת הרווארד. אחיהם הצעיר ג'ון עזב את הלימודים, ירד לדרום ובהדרגה איבד קשר עם המשפחה.

לאחר סיום לימודי משפטים ארצ'יבלד גרימקה התיישב בבוסטון ועסק במקצוע. הוא התחתן עם שרה סטנלי, אישה לבנה ונולדה להם בת אנג'לינה ולד גרימקה.

בהיותו בבוסטון ארצ'יבלד גרימקה היה מעורב בפוליטיקה ותנועות של אפרו-אמריקאים. כמו כן הוא היה מעורב בתנועת הנשים בה דודות שלו היו פעילות בולטות. בשנת 1894 גרימקה קיבל מינוי של קונסול ברפובליקה הדומיניקנית.

כאשר גרימקה חזר לארצות הברית הוא המשיך בפעילות למען זכויות האדם. הוא היה פעיל בארגון של פרדריק דאגלס שבין היתר פעל לחינוך בין אפרו-אמריקאים. בשנת 1901 הוא הקים עיתון The Guardian ושיתף פעולה עם ויליאם אדוארד בורגהרד דו בויז. בשנים 1903–1919 גרימקה היה נשיא של American Negro Academy, ארגון שפעל להרחבת לימודים אקדמאים לאפרו-אמריקאים.

לאחר הקמת NAACP הוא הפך לפעיל בולט בארגון והתבקש לעמוד בראש הסניף שהוקם בבירה. כמו כן הוא מונה לסגן נשיא של הארגון.

ארצ'יבלד גרימקה חלה בשנת 1928 ומאז הוא היה גר עם אחיו פרנסיס וביתו עד שנפטר בשנת 1930.

## קישורים חיצוניים

* מאמר על משפחת גרימקה, באתר הניו יורק טיימס
* ביוגרפיה
* 
* 

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים
קטגוריה:עורכי דין אמריקאים
קטגוריה:עיתונאים אמריקאים
קטגוריה:בוגרי אוניברסיטת לינקולן
קטגוריה:בוגרי בית הספר למשפטים באוניברסיטת הרווארד
קטגוריה:עבדים אפרו-אמריקאים
קטגוריה:ארצות הברית: התנועה לזכויות האזרח
קטגוריה:אמריקאים שנולדו ב-1849
קטגוריה:אמריקאים שנפטרו ב-1930
עמנואל דניס

**עמנואל בונאונצ'ר דניס** (נולד ב־15 בנובמבר 1997) הוא כדורגלן ניגרי המשחק בעמדת החלוץ בנוטינגהאם פורסט מהפרמייר ליג ובנבחרת ניגריה.

## קריירה
דניס החל את הקריירה שלו באקדמיה די אבוג'ה, הממוקמת באבוג'ה, ניגריה.

### זוריה לוהנסק
במרץ 2016, חתם דניס במועדון האוקראיני זוריה לוהנסק.

הוא ערך את הופעת הבכורה שלו במשחק נגד אולימפיק דונצק ב-24 ביולי 2016, שם כבש את השער הראשון בניצחון 3–0. הופעותיו המרשימות משכו גם את מנצ'סטר סיטי וגם מספר קבוצות בבונדסליגה, שהתעניינו להחתימו בחלון ההעברות של החורף. עם זאת, בסופו של דבר נשאר עם זוריה לשארית העונה, ועזר להם לסיים במקום השלישי בליגה עם שישה שערים ב-22 הופעות ליגה.

### קלאב ברוז'
ב-30 במאי 2017 הודיעה קלאב ברוז' כי החתימה את דניס על חוזה לארבע שנים תמורת תשלום של 1.2 מיליון יורו. דניס פתח את העונה בצורה מצוינת, כשכבש חמישה שערים בשישה משחקים, כולל אחד בהופעת הבכורה שלו ב-26 ביולי 2017 מול איסטנבול בשאקשהיר. מספר ימים לאחר מכן כבש שער בכורה בליגה עם צמד שערים בניצחון 0–4 על לוקרן.

ב-1 באוקטובר 2019, הבקיע פעמיים בתיקו 2-2 באצטדיון סנטיאגו ברנבאו נגד ריאל מדריד בשלב הבתים של ליגת האלופות.

### פ.צ. קלן
ב-25 בינואר 2021, הושאל דניס לפ.צ. קלן מהבונדסליגה עד לסיום העונה. הוא ערך בסך הכל 9 הופעות ולא הצליח לכבוש.

### ווטפורד
ב-23 ביוני 2021 חתם על חוזה לחמש שנים בווטפורד מהפרמייר ליג.

דניס הבקיע בהופעת הבכורה שלו בווטפורד ב-14 באוגוסט, במחזור פתיחת הליגה נגד אסטון וילה, משחק אותו ניצחה ווטפורד 3–2. בסיום עונת הבכורה שלו בקבוצה ובפרמייר ליג כבש עשרה שערי ליגה אך לא הצליח לעזור לווטפורד להישאר בליגה והיא ירדה לצ'מפיונשיפ.

### נוטיגהאם פורסט
ב-13 באוגוסט 2022 חתם דניס בנוטינגהאם פורסט. ב-28 באוגוסט ערך הופעת בכורה בקבוצה, בהפסד 0–2 לטוטנהאם הוטספר. ב-10 באוקטובר כבש את שערו הראשון בתיקו 1-1 נגד אסטון וילה. במדי הקבוצה כבש שני שערי ליגה.

### איסטנבול בשאקשהיר
ב-15 בספטמבר 2023 הושאל דניס לאיסטנבול בשאקשהיר. ב-17 בספטמבר ערך את הופעתו הבכורה נגד איסטנבולספור. ב-22 בינואר 2024 חזר לווטפורד בהשאלה. ב-3 בפברואר 2025 הושאל לבלקבורן רוברס עד לסוף העונה.

### נבחרת ניגריה
דניס ערך את הופעת הבכורה שלו בנבחרת ניגריה הבוגרת ב-10 בספטמבר 2019 במשחק הידידות נגד אוקראינה שהסתיים בתיקו 2–2.

## תארים
#### קלאב ברוז'
* אליפות בלגיה (3): 2017/2018, 2019/2020, 2020/2021
## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני זוריה לוהנסק
קטגוריה:כדורגלני קלאב ברוז'
קטגוריה:כדורגלני פ.צ. קלן
קטגוריה:כדורגלני ווטפורד
קטגוריה:כדורגלני נוטינגהאם פורסט
קטגוריה:כדורגלני איסטנבול בשאקשהיר
קטגוריה:כדורגלני בלקברן רוברס
קטגוריה:כדורגלני ברונדבי
קטגוריה:כדורגלני נבחרת ניגריה
קטגוריה:ניגרים שנולדו ב-1997
Stronger (שיר של סם פלדט)

"**Stronger**" הוא שיר של התקליטן ההולנדי, סם פלדט, בהשתתפות הזמרת האמריקאית, קשה, שיצא, על ידי הארטפלדט רקורדס, ב-29 בינואר 2021. גרסת מועדונים של השיר יצאה ב-2 באפריל 2021.

נכון לאפריל 2024, השיר הושמע למעלה מ-44 מיליון פעמים בספוטיפיי.

## וידאו קליפ
הווידאו קליפ של השיר, שביום על ידי אנדרו דונוהו, יצא בערוץ היוטיוב של סם פלדט ב-29 בינואר 2021. בווידאו קליפ, ניתן לראות את קשה "מתמודדת עם עצמה במלחמה עד המוות", ופלדט מגלם שופט וקריין, בעודו צופה בקרב. נכון לדצמבר 2021, הווידאו קליפ נצפה למעלה מ-3 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קשה
קטגוריה:שירי סם פלדט
קטגוריה:שירים באנגלית
קטגוריה:שירים שנכתבו על ידי קשה
קטגוריה:שירים שנכתבו על ידי ראיין לואיס
קטגוריה:שירי דאנס-פופ